Осоговия
Осоговия или Осоговията () е историко-географска област, разделена между Република България и Северна Македония. Областта има силно разчленен релеф, образуван от силна ровинна ерозия.

Областта обхваща ниските източни и югоизточни части на Осоговската планина по горното течение на река Елешница в България и по течението на Каменица и другите десни притоци по средното течение на Брегалница в Северна Македония. На югоизток Осоговията се простира до седловината Черната скала и прелива постепенно в областта Пиянец.

Осоговията се простира на териториите на Община Македонска Каменица в Северна Македония и западната част на Община Невестино в България.

Вижте също 
 Пиянец
 Малешево
 Славище

Външни препратки 
 Васил Кънчов. Из „Пътувания по долините на Струма, Места и Брегалница“

Бележки 

Историко-географски области в България
Историко-географски области в Северна Македония